《龙游大营重九和许雪门》
清代·杨昌浚

频年马上作重阳，幕府秋风老战场。白水初回汉家厄，青山仍对楚人狂。

隔溪红树殷千嶂，故国黄花阻十霜。却喜生辰逢令节，题糕聊减簿书忙。

作者简介：（?—1897）湖南湘乡人，字石泉。咸丰二年以诸生从罗泽南练乡勇，镇压太平军，转战鄂赣。同治元年随左宗棠入浙江，屡破李世贤、汪海洋部。累擢至浙江巡抚。坐馀杭葛毕氏冤案罢官。后再起佐左宗棠新疆军事。官至陕甘总督。以湟中一带回民再起反抗罢官。有《平浙纪略》、《平定关陇纪略》。